Tamedyazt taddeyanit, d isefra id-tawin ɣef ddin, ṣṣenf-agi yeṭṭef amekan d ameqran deg wannar n tmedyazt, imi ṣṣenf-agi ttawint-id si zikk, yella ama di tmedyazt tamensayt ama di tmedyazt tartar, di tmedyazt-agi ttebdaren-d madden, ssadatt, zawiyat, lawliyat d ṣṣalḥin…deg-s yufrar-d yiwen usentel d amecṭuḥ i wumi qqaren adekkar. « Adekkar d yiwen n ṣṣenf n tmedyazt taddeyanit id-yufraren s waṭas ger leṣnaf nniḍen, asnulfu-yis yettili-d s tugget, yettnerni mebɣir tilas, yesɛa talɣa n seta waffiren, yettwacna di tugett-ines, ɣas tikwal yettas-d s wawal usrid ».8